
1. Conceptul de securitate economică 


Securitatea economică reprezintă un concept fundamental 
al securității naționale, alături de securitatea politică, securi- 
tatea socială, securitatea militară şi securitatea ecologică. Între 
cele cinci dimensiuni ale securității există o rețea complexă şi 
dinamică de interdependenţe, modificarea unui indicator spe- 
cific al securităţii economice influențând semnificativ celelalte 
componente ale securității naţionale. 

Ca fundament al securității, securitatea economică în- 
seamnă accesul la resursele şi infrastructurile de bază necesare 
asigurării unui nivel acceptabil de prosperitate şi putere a 
statului şi cetăţenilor. Ea se compune din securitatea indus- 
trială, securitatea agrară (alimentară etc.), securitatea servi- 
ciilor, securitatea transporturilor (terestre, aeriene, maritime, 
fluviale, prin conducte, pe cablu etc.), securitatea telecomuni- 
cațiilor, securitatea comercială, securitatea financiar-valutară, 
securitatea energetică, securitatea materiilor prime, securitatea 
infrastructurilor etc. 

Asigurarea securității statului, inclusiv pe dimensiunea sa 
economică, trebuie să se întemeieze primordial pe securitatea 
individului, iar interesele de securitate ale statului nu trebuie 
să intre în contradicție cu interesele de securitate ale cetăţe- 
nilor!. Pornind de la Declaraţia Universală a Drepturilor Omu- 
lui a ONU, care subliniază că „Orice om are dreptul la un 
nivel de trai care să-i asigure sănătatea şi bunăstarea lui şi 
familiei sale, cuprinzând hrana, îmbrăcămintea, locuinţa, 
îngrijirea medicală, precum şi serviciile sociale necesare; el 
are dreptul la asigurare în caz de şomaj, boală, invaliditate, 
văduvie, bătrâneţe sau în celelalte cazuri de pierdere a mij- 
loacelor de subzistență, în urma unor împrejurări indepen- 
dente de voința sœ”, considerăm că asigurarea securității 
economice a individului constituie piatra de temelie fără de 
care nu poate exista un nivel satisfăcător de securitate la nive- 
lul comunităţii şi al statului. Aşadar, condiţiile de securitate 
cerute de populaţie pentru bunăstarea sa, față de care statul are 
responsabilitatea de a se asigura că sunt satisfăcute, se înteme- 
iază mai ales pe cele de natură economică. 

În general, despre securitatea economică se vorbeşte ca și 


cum s-ar referi la o condiţie concretă, o stare de fapt care ar 
putea fi atinsă în realitate şi care reprezintă un țel politic rea- 
list şi raţional. Dar cu excepția cerințelor de bază ale su- 
praviețuirii individuale, această percepţie este falsă. Ideea că 
securitatea economică reprezintă o valoare absolută, cu o largă 
aplicare, este o iluzie, în realitate, ea prezentând o relativitate 
alunecoasă, combinată cu un raport deosebit de intens de 
contradicții şi adversităţi”. Barry Buzan concluzionează că 
securitatea economică poate avea înțeles doar în anumite cir- 
cumstanțe şi numai în cazul în care există o legătură demon- 
strabilă între economie, pe de o parte, şi capabilitate militară, 
putere sau identitate socială, pe de altă parte. Prin urmare, este 
destul de dificil, dacă nu imposibil, să definim securitatea 
economică într-un mod cât mai precis. 

Similar celorlalte domenii ale teoriei analizei de securitate, 
securitatea economică este un termen discutabil, astfel încât 
conceptul nu are o definiție unanim acceptată la nivel interna- 
tional. Adesea, dezbaterile privind securitatea economică îşi 
pierd valoarea analitică, transformându-se în deliberări norma- 
tive asupra unor efecte economice mai puțin dorite, precum: 
şomaj, sărăcie, foamete, poluare etc. În literatura de specialita- 
te pot fi identificate o multitudine de interpretări ale conceptu- 
lui de securitate economică, dintre care cele mai importante 
abordări sunt: 

- Accesul la resursele, finanțele şi pieţele necesare menţi- 
nerii unui nivel acceptabil de bunăstare şi putere al statului 
respectiv”. 

- Venituri stabile şi alte surse pentru a menţine un standard 
de viaţă în prezent şi în viitorul previzibil ceea ce presupune: 
solvabilitate continuă, fluxuri de numerar predictibile, utiliza- 
rea eficientă a capitalului uman. 

- Capacitatea de a proteja sau promova interesele econo- 
mice (ale SUA) în fața unor evenimente, evoluţii sau acţiuni 
care pot pune în pericol sau bloca aceste interese. Obiectivul 
este de a reduce incertitudinea cu privire la menţinerea bu- 
năstării economice“. 

- Capacitatea statului de menține şi dezvolta sistemul 

socio-economic preferat şi obiectivele de bunăstare asociate”. 

- Starea de fapt a economiei care permite ca aceasta să 
funcționeze relativ normal, nu numai în condiții de pace, ci şi 
de război. De asemenea, presupune existenţa unui grad ridicat 
de autonomie şi deținerea capacităţii necesare pentru satis- 
facerea nevoilor de bază ale populației, precum şi a celor ale 
apărării naţionale în condiții optime, în orice situaţie. 

Prin urmare, securitatea economică include trei elemente 
identificabile şi separabile. În primul rând, ea reflectă o preo- 
cupare constantă referitoare la susținerea bunăstării economi- 
ce, la capacitatea statului de a proteja structura socială şi eco- 
nomică a societăţii. În al doilea rând, ea vizează capacitatea 
statului de a menţine integritatea socială, de a proteja societa- 
tea față de fluxurile de migraţie care au potenţialul de a recon- 
figura societatea. În al treilea rând, ea se referă la capacitatea 
statului de a promova un mediu economic internaţional stabil 


în scopul de a extrage câştigurile de bunăstare, în timp ce 
minimizează consecințele potenţial negative pentru bunăstarea 
naţională”. 

În principiu, securitatea economică presupune contracara- 
rea tuturor riscurilor, pericolelor şi amenințărilor la adresa 
resurselor de natură economică". Astfel de riscuri, pericole şi 
amenințări sunt dificil de identificat, fiind constituite de o 
serie de factori ce subminează regulile, normele şi instituțiile 
din domeniul economic, iar obiectele lor de referință sunt 
reprezentate de o gamă largă de entități: de la regimurile eco- 
nomice specifice la piaţa globală”!. 

În concluzie, securitatea economică este un factor esențial 
al securității naţionale, care asigură resursele şi echilibrul 
dinamic al celorlalte componente ale sistemului național de 
apărare şi securitate, un deziderat al fiecărui individ, comu- 
nitate umană, stat naţional, regiune, comunitate internațională. 


2. Securitatea economică şi insecuritatea economică 


Evenimentele secolului al XXI-lea au intensificat cercetă- 
rile legate de securitatea economică. Iniţial, cercetătorii s-au 
axat pe riscul economic. Jacob S. Hacker, în bine cunoscuta 
lucrare din 2006, The Great Risk Shift. The New Economic 
Insecurity and the Decline of the American Dream, sublinia că 
pentru americani inegalitatea veniturilor este tot mai puţin o 
problemă, pe primul plan trecând teama pentru viitorul fami- 
liilor lor. Motivul rezidă în creşterea semnificativă a volatili- 
tății veniturilor familiei, precum şi a riscului asociat scăderii 
valorii activelor. Lucrările lui Hacker"? au inițiat o serie de 
cercetări empirice cu privire la tendinţele de evoluţie a veni- 
turilor. 

Prin urmare, cercetătorii au început să-şi mute atenţia de la 
risc economic spre insecuritate economică, asociată nu numai 
cu instabilitatea veniturilor, dar şi cu instabilitatea de pe piața 
forţei de muncă, instabilitatea accesului la asigurările de sănă- 
tate, instabilitatea valorii proprietăților, incertitudinea sistemu- 
lui de pensii etc. 

În literatura de specialitate se face distincție între termenul 
de securitate economică şi cel de insecuritate economică. 
Securitatea economică este de obicei asociată cu anumite 
condiții, a căror îndeplinire este o garanţie a bunăstării indivi- 
dului, în timp ce insecuritatea economică se referă la riscul de 
a suferi pierderi economice. 

Securitatea economică este de obicei determinată de înde- 
plinirea condiţiilor necesare pentru a avea un sentiment de 
securitate. Larry W. Beeferman propune o definiţie a ceea ce 
înseamnă că indivizii au un sentiment de securitate economi- 
că”. Astfel, ei au nevoie de garanţia că, pe termen scurt, vor fi 
în măsură să-şi asigure nevoile de bază şi că, pe termen lung, 
vor obţine un loc de muncă bine plătit, vor fi capabili să-şi 
dezvolte calificarea şi vor dispune de resurse financiare sufi- 
ciente pentru a-şi cumpăra un apartament sau o casă, începe o 
afacere, începe o nouă carieră şi că aceste resurse le vor per- 
mite să facă față schimbărilor şi crizelor în viața lor şi asigura 
o calitate ridicată a vieţii atunci când ies la pensie. 

Raportul din 2007, By a Thread: The New Experience of 
America's Middle Class, elaborat în comun de Demos: O 
rețea pentru idei şi acțiune şi Institutul asupra Activelor şi 
Politicii Sociale de la Universitatea Brandeis, încercă să dea 


un răspuns la întrebarea: Ce ar trebui să aibă clasa de mijloc 
pentru a se simți în siguranţă din punct de vedere economic?’ 
Răspunsul identificat de specialiştii celor două instituţii de 
cercetare este următorul: 

- active financiare suficiente pentru: satisfacerea nevoilor 
de bază în caz de pierdere a locului de muncă sau boli grave; 
asigurarea unei vieţi confortabile la pensie; sprijinirea copiilor 
să-şi asigure securitatea economică în viitor; 

- educaţia necesară pentru a găsi un loc de muncă bun pe o 
piață extrem de competitivă; 

- venituri care să asigure un standard ridicat de locuire şi 
de viaţă; 

- gamă largă, de înaltă calitate de îngrijire a sănătăţii pen- 
tru toţi membrii familiei. 

Organizaţia Internaţională a Muncii, în cadrul Programului 
de securitate socio-economică", a adoptat o definiţie a secu- 
rității economice ce include un număr de condiții, a căror 
îndeplinire poate fi asociată cu un sentiment de securitate. În 
această definiţie, securitatea economică include securitatea 
socială de bază şi siguranța muncii. Securitatea socială de 
bază înseamnă accesul la serviciile de bază din domeniul 
sănătăţii, educaţiei, locuinţei, informațiilor şi protecţiei socia- 
le. Siguranţa muncii înseamnă securitatea veniturilor, securita- 
tea reprezentării, securitatea pieţei forței de muncă, securitatea 
angajării, securitatea locului de muncă, securitatea muncii şi 
securitatea calificării. 

Lars Osberg defineşte insecuritatea economică prin an- 
xietate (teamă), ca urmare a incapacității de a obţine protecție 
împotriva eventualelor pierderi economice semnificative din 
punct de vedere subiectiv!€. Această definiţie pune accent pe 
termenul „nesigur” şi include patru elemente care sunt greu de 
explicat pe baza teoriei economice: starea emoțională (anxie- 
tate, frică), ca urmare a amenințărilor viitoare preconizate; 
distincție calitativă între stările de „siguranță” şi „nesi- 
guranță”; evaluare subiectivă a probabilității pierderii şi costul 
acesteia; prezenţa restricţiilor privind opțiunile disponibile de 
evitare a riscului pentru indivizi. Prin urmare, insecuritatea 
economică se concentrează cu precădere asupra apariției pier- 
derilor economice în prezent" sau problemelor generate de 
anxietatea şi teama asociate cu apariţia unor astfel de pierderi 

în viitor”. Îngrijorările cu privire la viitor sunt înțelese ca 
percepția individuală a dezastrului economic”, identificat cu 
incapacitatea de a achiziționa bunuri şi servicii (de către indi- 
vizi sau familiile lor) şi care depinde în mod direct de venituri. 

Identificarea surselor de insecuritate economică depinde 
de orizontul de analiză. Pe termen scurt, insecuritatea econo- 
mică este generată de riscul de pierderi economice semnifi- 
cative, din cauza bolii, pierderea locului de muncă, destrăma- 
rea familiei sau pensionare. Toate aceste riscuri sunt într-o 
măsură mai mică sau mai mare acoperite prin programele de 
asigurări sociale. Pe termen lung, pot apărea riscuri supli- 
mentare de pierderi economice care rezultă din: 

- modificări structurale ale întregii economii şi în anumite 
domenii, de exemplu, schimbări în structura de industrii ca 
urmare a introducerii de tehnologii moderne; 

- modificări instituţionale, care pot afecta buna funcționare 


a pieţelor de capital, asigurări şi imobiliară, sistemul politic şi 
deciziile economice sau sociale ale guvernului; 

- situația finanţelor publice, având în vedere că un deficit 
mare al finanțelor publice şi a datoriei publice reprezintă o 
ameninţare la adresa sistemelor de asigurări sociale şi de pensii. 

Rezumând, putem spune că protecţia pe termen scurt îm- 
potriva unor situații dificile sunt: un venit stabil de la locul de 
muncă sau din alte surse (dividende, imobiliare); încheiere de 
asigurări (sociale şi private); lichidităţi, inclusiv economii de 
precauţie; capital uman; capital social; capital comun. Pe 
termen lung, securitatea economică poate rezulta şi din dreptul 
de proprietate asupra unor active mai puţin lichide (case, apar- 
tamente, bunuri de folosinţă îndelungată), dar cei mai impor- 
tanți factori de realizare şi consolidare a securităţii economice 
sunt stabilitatea situației geopolitice şi tendinţele demografice 
favorabile. 


3. Securitatea economică şi dimensiunea economică a securității 


În opinia noastră, securitatea economică şi dimensiunea 
economică a securității reprezintă două fațete deosebit de 
importante ale aceleiaşi probleme — asigurarea bunăstării 
viitoare în condiţii de securitate. 

Pe de o parte, dimensiunea economică a securităţii se re- 
feră în principal la funcționarea unei economii, la securitatea 
economică a individului şi familiei acestuia, a comunităţii, a 
statului, a comunităţii internaționale, la condiția economico- 
financiară a vieții”, mai precis vizează bogăţia (resurse, finan- 
te, pieţe, tehnologie etc.) şi implicaţiile acesteia în sfera secu- 
rităţii, la toate nivelurile de manifestare a sa. 

Pe de altă parte, securitatea economică se referă la funcți- 
onarea, în cuantumul specificităților organizării şi funcționării 
societale, a sistemelor sociale şi politice, a statului şi instituții- 
lor publice, a organizaţiilor şi organismelor naţionale şi inter- 
naţionale, a alianțelor şi coaliţiilor etc.” Ea este critică pentru 
indivizi şi stat şi vizează: 

- la nivel individual, accesul imediat la mijloacele necesare 
satisfacerii nevoilor umane de bază (hrană, apă, adăpost, edu- 
caţie, loc de muncă); 

- la nivelul statului, accesul imediat la mijloacele necesare 
supravieţuirii, menţinerii şi consolidării poziţiei în sistemul 
internaţional (acces la oportunitățile economice şi circuitele 
internaționale ale comerțului, producției şi finanţelor); 

- la nivel internaţional, stabilitatea întregii reţele de relaţii 
de piaţă (interacțiuni complexe de transporturi, comunicaţii, 
credite şi contracte). 

Problema raporturilor dintre economie şi securitate este 
una deosebit de complexă, ce generează controverse şi abor- 
dări extrem de politizate. Principalele curente politico- 
economice tratează problematica dimensiunii economice a 
securităţii din puncte de vedere diferite, astfel: 

- realiştii consideră că statul este un actor raţional, unitar şi 
autonom, însă domeniile economic şi politic trebuie separate. 
Securitatea este considerată o problemă primordială în politica 
internațională, care nu prea se potriveşte cu ipotezele fun- 
damentale ale disciplinei de economie politică internațională. 
Dimpotrivă, realiştii susțin că securitatea are mult de a face cu 
întrebarea strict economică: cine primeşte ce, când şi cum”. 

- mercantiliştii şi neomercantiliştii pun pe primul loc sta- 
tul, ca gestionar al scopurilor sociale şi politice pentru care 
este generată bunăstarea şi ca furnizor al securității necesare 
desfăşurării tuturor activităților economice. Din această per- 


spectivă, dimensiunea economică a securităţii este doar o 
parte a securității naționale, ce reprezintă principala prioritate 
a statului. 

- liberalii, în schimb, pun pe primul loc economia şi afirmă 
că aceasta ar trebui să constituie baza oricărui construct social, 
iar piaţa trebuie să fie lăsată să opereze cât mai liber, fără 
intervenţia statului. În viziunea liberală, statul furnizează 
legile şi securitatea în domeniile politic şi militar şi sprijină 
constructele sociale în acele arii în care economia nu o poate 
face. Din această perspectivă, principalul scop al securităţii 
constă în dezvoltarea regulilor care creează mobilitatea eco- 
nomiilor naționale. 

- socialiştii adoptă o poziţie intermediară, afirmând că eco- 
nomia constituie baza constructului social, iar statul poate 
exista în afara acestei logici, sarcina sa fiind aceea de a „gu- 
verna” economia în funcţie de scopurile politico-sociale ale 
justiţiei şi echităţii. Socialiştii pun accentul pe securitatea celui 
slab din punct de vedere economic şi împotriva celui puternic, 
bogat”. 

După cum se poate observa, modele economice şi de se- 
curitate au diferit de la o perioadă la altă, în funcție de cu- 
rentul politico-economic predominant. Înainte de sfârşitul 
perioadei bipolare, modelele economice aveau drept bază 
economiile naționale, în mare măsură autosuficiente, exclu- 
zând posibilitatea cooperării externe extinse şi promovând 
protecționismul oferit de stat față de competiția externă. 
Această concepţie a condus la izolare parțială. Corespunzător 
aceleiaşi perioade de timp, modelele de securitate erau cen- 
trate pe confruntarea echilibrată dintre puteri sau superputeri 
şi aliaţii lor. După sfârşitul Războiul Rece, liberalizarea şi 
democratizarea economică au determinat şi modificarea mo- 
delului de securitate, în prezent, realizarea securităţii fiind 
bazată pe interdependenţa şi cooperarea dintre state atât în 
problemele interne, cât şi în cele externe. 

În prezent, securitatea economică înseamnă atât competi- 
ție, cât şi interdependență şi cooperare şi tinde să deţină o 
importanță tot mai mare în actuala conjunctură a relațiilor 
internaționale. Forța economică determină puterea modernă a 
statelor, stabilitatea şi coeziunea internă, structura intereselor 
externe, perspectivele integrării regionale şi globale. Sistemele 
de valori, amiciţia/inamiciţia între culturi şi grupuri 
civilizaționale sunt, la rândul lor, luate în calcul. Mai mult, 
problema securități economice se mută din spaţiul economii- 

lor naționale în câmpul din ce în ce mai bine delimitat al com- 
plexelor economice regionale şi internaționale. Aderarea şi 
integrarea în structuri de tipul Uniunii Europene sau Orga- 
nizaţiei Mondiale a Comerţului reprezintă o condiţie sine qua 
non pentru a participa şi beneficia de avantajele globalizării şi 

CONCLUZII 


e Securitatea economică reprezintă un concept fundamental al securității naționale, care asigură resursele şi echili- 
brul dinamic al celorlalte componente ale sistemului naţional de apărare şi securitate. 

e Între termenul de securitate economică şi cel de insecuritate economică există anumite distincții, securitatea eco- 
nomică fiind asociată cu anumite condiţii, a căror îndeplinire reprezintă o garanție a bunăstării individului, în timp ce 
insecuritatea economică se referă la riscul de a suferi pierderi economice în prezent sau viitor. 

e Securitatea economică şi dimensiunea economică a securităţii reprezintă două fațete deosebit de importante ale 


aceleiaşi probleme — asigurarea bunăstării viitoare în condiții de securitate. Pe de o parte, securitatea economică se 
referă la funcţionarea sistemelor sociale şi politice, a statului şi instituțiilor publice, a organizaţiilor şi organismelor 
naționale şi internaţionale, a alianțelor şi coalițiilor etc. Pe de altă parte, dimensiunea economică a securităţii vizează 
bogăţia (resurse, finanţe, piețe, tehnologie etc.) şi implicaţiile acesteia în sfera securităţii, la toate nivelurile de manifes- 
tare a sa. 

e În prezent, securitatea economică înseamnă atât competiție, cât şi interdependenţă şi cooperare şi tinde să dețină 
o importanță tot mai mare în actuala conjunctură a relaţiilor internaţionale. Forţa economică determină puterea mo- 
dernă a statelor, stabilitatea şi coeziunea internă, structura intereselor externe, perspectivele integrării regionale şi 
globale. Mai mult, problema securități economice s-a mutat din spaţiul economiilor naţionale în câmpul din ce în ce mai 
bine delimitat al complexelor economice regionale şi internaţionale. 


COLOCVIU STRATEGIC este o publicație a Centrului de Studii Strategice de Apărare şi 
Securitate ce include rezultate ale unor cercetări în domeniu, opinii şi puncte de vedere ale unor 
specialişti din ţară, sau doctoranzi, masteranzi, din armată şi societate, implicați în cercetarea 
ştiinţifică din domeniul securității. 

